《闵忠》
宋代·方一夔

弱冠知名动紫宸，两朝际遇荷恩深。身先赴义人争死，天不成功泪满襟。

自郑有谋归华氏，舍湘无地托王琳。鞠躬待死无馀事，不负朝廷不负心。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。